stanford-oval/wikipedia huggingface dataset:
Cobra Commander
Televisiosarjat > Action Force

Chris Latta ääninäytteli Cobra Commanderia vuosina 1985-1986 animaatiosarjassa Action Force.
Cobra Commander suunnitteli luovansa pimeyden pyramidin Maan ympärille. Hän tuhosi G.I. Joen tukikohdan avaruudessa ja antoi Zartanin kytkeä pimeyden säteet päälle sitä mukaa, kun jokainen neljästä kuutiosta suuntautunut säde kohoaisi kohti heidän tukikohtaa avaruudessa. Cobra Commanderin suunnitelma onnistuu ja osa maailmasta vajoaa pimeyteen, jonka myötä kaikki Maan energialähteet sammuivat. Crimsonin veljekset kuitenkin pettävät hänet ja saivat omien kätyreiden avulla avaruusaseman haltuunsa. Cobra Commander joutui olemaan kaksikon alaisena ja toteuttamaan heidän suunnitelmaansa. Cobra Commander raivostuu kuitenkin, kun avaruusasemalla Joen joukot ottavat tilanteen haltuun ja kytkevät pimeyden pyramidin pois päältä. Tämän myötä Cobra Commander ottaa tilanteen takaisin hallintaansa ja käskee Destroa luomaan uuden matalakorkeuksisen pimeyden pyramidin. Pian kuitenkin G.I. Joen joukot hyökkäävät hänen tukikohtaansa ja Cobra Commander päättää paeta paikalta hävittäjän kyydissä yhdessä Crimson kaksosten kanssa. He matkasivat kohti keskustaa jossa Crimsonin kaksosilla oli salainen ase käytössään. Satin, Shipwreck ja Snake Eyes estivät kuitenkin heidän aikeet ja pakenivat paikalta ennen rakennuksen tuhoutumista. Cobra Commander joutui lopulta naamioitumaan ja pakeni metrolla yhdessä Baronessin, Crimsonin kaksosten ja Destron kanssa.
Cobra Commander on löytänyt itselleen uuden tukikohdan ja palkannut Dreadnokit ja Storm Shadown, Zartanin ohella miehistöönsä. Hän käskee Zartania soluttautumaan maailmanlaajuisen puolustusturvakeskuksen rakennukseen ja räjäyttämään sen. Huomattuaan että Zartan epäonnistui tehtävässään Cobra Commander lähtee suivaantuneena kohti rakennusta yrittäen tuhota sen itse. Hän onnistuu saamaan hieman tuhoa aikaan, mutta joutuu lopulta perääntymään joukkoineen. Seuraavaksi hän yritti Crimson kaksosten ja Destron avulla tuottaa ydinkärkiä, jotka asenettiin Crimson kaksosten omistamien pikaruokaloitten katoille. Suunnitelma ei kuitenkaan käynyt toteen, kun Roadblock huomasi Cobra Commanderin pommikartan olleen identtinen Red Rocket pikaruokaloitten sijaintien kanssa. G.I. Joen joukot onnistuivat lopulta purkamaan jokaisen ydinkärjen. Hän yritti varastaa myös G.I. Joen satelliitin, mutta se putosi kiertoradaltaan Afrikkaan, jonne hän lähetti Storm Shadown hakemaan hänelle. Storm Shadow ei kuitenkaan onnistunut tehtävässään, kun satelliitti tuhoutui G.I. Joen ja Cobran välisessä kamppailussa.
Cobra Commander yritti seuraavalla kerralla valloittaa maailman tuhoamalla tunnin välein öljylaivoja, mikäli YK ei suostuisi luovuttamaan alueitaan hänelle. Breaker onnistui kuitenkin selvittämään Cobran kauko-ohjaimen taajuuden josta ne ovat lähtöisin ja Joen joukot onnistuivat estämään hänen aikeensa. Cobra Commander yritti vielä uhkailla maailmaa tohtori Shakurin lavalaitteella. Hän onnistui sieppaamaan Shakurin, jonka hän sai rakentamaan laitteensa mielenhallintalaitteen avulla. Cobra Commander ei kuitenkaan ehtinyt käyttää laitetta, kun Joen joukot tuhosivat laitteen.
Televisiosarjat > G.I. Joe: Resolute

Charlie Adler ääninäytteli Cobra Commanderia vuoden 2009 animaatiosarjassa G.I. Joe: Resolute.
Firefly ampuu raketin YK:n rakennuksen sisälle, jossa seinälle ilmaantuu hologramminen ruutu, jonka välityksellä Cobra Commander kertoo uhkaavansa tuhota kansakuntia, mikäli jokainen johtaja ei suostuisi luovuttamaan ne hänelle. Todistaakseen olevansa tosissaan hän tuhoaa Moskovan tappaen yli 10 miljoonaa asukasta.
Myöhemmin Cobra Commander pitää puheen joukoilleen tukikohdassaan pohtien miksi he ovat aikaisemmin hävinneet taistonsa. Hän vakuuttaa tilanteen kuitenkin muuttuvan tästä päivästä eteenpäin ja tappavansa kaikki vähänkin heikkoutta osoittavat sotilaat, kuten kävin Majuri Bluddille. Sittemmin hän päätti tuhota satunnaisesti lisää kaupunkeja, kun kukaan ei ollut vieläkään suostunut hänen lunnaisiin. Hän asetti ensimmäiseksi kohteeksi Washingtonin, kunnes G.I. Joen joukot Duken johdolla pääsivät murtautumaan hänen tukikohtaansa Springfieldissä. Cobra Commander meni turvaan ohjaamokeskuksessa olleeseen viereiseen huoneeseensa. Duken ilmannuttua paikalle hän yritti pysäyttää hiukkastykin laukaisemista, mutta ei onnistunut. Samassa Cobra Commander näyttäytyy läpinäkyvän oven takaa ja kertoo ettei häntä voi enää pysäyttää. Duke yrittää ampua hänet, mutta turhaan sillä ovi on luodin ja pommin kestävä. Duke ampuu vielä lukkon rikki ja Cobra Commander olettaa että Duke luulisi oven avautuvan sitä kautta. Sitä vastoin Duke antaa hiukkastykille uudet koordinaatit kohti Cobra Commanderin päämajaa ja komentaja jää myös loukkuun huoneeseensa, jonne isku suuntautuu.
Elokuvat > G.I. Joe: The Rise of Cobra

Joseph Gordon-Levitt esitti Cobra Commanderia vuoden 2009 G.I. Joe: The Rise of Cobra elokuvassa, jossa se tunnetaan pelkästään nimellä The Commander.
Pääosin hän on James McCullenille työskentelevä tiedemies, joka tutkii nanoteknologiaa. Hän on myös Baronessin veli Rex Lewis, joka oli aikaisemmin sodassa yhdessä siskonsa poikakaverin Duken kanssa. Rex oletettiin kuolleen, kun hävittäjät pommittivat rakennuksen, jonne Duke hänet lähetti. Sen sijaan hän näki rakennuksen sisällä tohtori Mindbenderin kokeet nanoteknologiasta, joka lupasi kertoa kaiken siihen liittyvän mikäli he selviäisivät pommituksesta. Näin myös kävi, mutta Rex haavoittui pahasta niin henkisesti kuin fyysisesti. Mindbender kertoo hänelle tutkimustensa kehityksen ja Rex onnistuu kehittämään ne täydelliseen muotoonsa käyttäen omaa siskoaan koehenkilönä. Samalla kostaen Dukelle jätettyään hänet kuolemaan.
Duken jouduttua vangituksi Rex paljastaa henkilöllisyytensä ja kertoo tarinan miten hän päätyi McCullenin tiedemieheksi. Samalla Rex yrittää piikittää Dukeen nanorobotteja ja saada hänet tätä kautta orjaksi muiden uhrien tavoin. Baroness ilmaantuu kuitenkin paikalle pelastamaan Duken, joka polttaa McCullenin naaman tämän omalla liekinheittimellä. Duke ja Baroness karkaavat, kuten myös Rex ja McCullen. Rex käyttää erikoisnanoja parantaakseen McCullenin naaman, joka muuttuu eläväksi ja metallimaiseksi ulkokuoreksi kasvoille. Rex nimeää hänet samalla Destroksi ja laittaa myös itselleen naamion päähän ja kertoo Cobran nousevan nyt piilostaan kutsuen samalla itseään Komentajaksi (Commander). Kaksikko kuitenkin pidätetään ja heidät lukitaan USS Flagg lentotukialuksen vankilaan. Cobra Commander kertoo viimeisinä sanoinaan kaiken vasta alkaneen.
Elokuvat > G.I. Joe: Retaliation (Kosto)

Luke Bracey esitää Cobra Commanderia vuoden 2013 G.I. Joe: Retaliation elokuvassa. Robert Baker esittää hänen ääni.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1983–1990 | Chris Latta | A Real American Hero Action Force A Real American Hero | Action Force: The Movie |  |
| 1990–1991 | Scott McNeil | A Real American Hero |  |  |
| 2003–2004 | Michael Dobson |  | G.I. Joe: Spy Troops G.I. Joe: Valor vs. Venom |  |
| 2005–2006 | Marc Thompson | G.I. Joe: Sigma 6 |  |  |
| 2009–2011 | Charlie Adler | G.I. Joe: Resolute G.I. Joe: Renegades |  |  |
| 2009 | Joseph Gordon-Levitt |  | G.I. Joe: The Rise of Cobra | G.I. Joe: The Rise of Cobra |
| 2013 | Robert Baker |  | G.I. Joe: Kosto |  |

Chris Lattan äänittämä Cobra Commander vuodelta 1985.
Cobra Commander ilman kypärää.
Cobra Commander G.I. Joe: Resolutessa.
Viisasten kivi

Joseph Wright: Alkemisti löytää fosforin, 1771, kuvaus alkemistista yrittämässä valmistaa viisasten kiveä.
Viisasten kivi (lat. lapis philosophorum) on myyttinen aine, jota länsimaiset alkemistit yrittivät valmistaa saadakseen vähäarvoisempia metalleja muuttumaan kullaksi tai hopeaksi. Myöhäiskeskiajalta lähtien uskottiin, että viisasten kivi olisi samalla ollut myös kaikki sairaudet parantava ihmelääke, joka voisi jopa tehdä ihmisestä kuolemattoman.
Valmistus

Viisasten kiven mainitsi ensimmäisenä alkemisti Zosimos 200-luvun loppupuolella. Hän kuvasi sen ”kiveksi, joka ei ole kiveä”.
Viisasten kiveä ei koskaan ole koskaan kuvattu tarkasti, vaan sille on annettu lukuisia erilaisia kuvauksia, valmistusohjeita ja nimiä. Monet kuvaukset sisältävät vaikeaselkoista symbolismia. Useimmat alkemistit uskoivat viisasten kiviä olevan kahdenlaisia. Valkoisella kivellä pystyttiin tuottamaan hopeaa, punaisella kivellä kultaa. Joidenkin alkemistien mukaan viisasten kiviä olikin kolme: eläinperäinen, kasviperäinen ja mineraaliperäinen. Näistä mineraaliperäistä kiveä käytettiin metallien muuntamiseen, kasviperäistä kiveä ihmiskehon parantamiseen ja eläinperäistä kiveä kaiken mahdollisen transmutaatioon ja lääkkeeksi.
Viisasten kivestä tuli keskiajalla alkemistien tärkein tavoite. Sen valmistusreseptejä yhdistää erilaisten aineiden laittaminen astioihin ja kuumentaminen sulatusuunissa. Yleisimpiä ainesosia olivat metallit ja mineraalit, 1400-lukua ennen myös eloperäiset aineet, kuten kananmuna, hiukset, veri ja virtsa. Kun aine oli kuumennettu hitaasti uunissa valmiiksi, se nakattiin sulatettuun metalliin, jonka piti sitten muuttua kullaksi.
Myös Suomen ja Pohjoismaiden kuuluisin alkemisti August Nordenskiöld (1754–1792) yritti vuosikausia valmistaa viisasten kiveä alkemistisessa uunissaan, joka on yhä nähtävissä Mäntsälän Alikartanossa. Swedenborgilaisen aatteen kannattajana ja vapaamuurarina hän halusi valmistaa kultaa niin paljon, että rahan arvo ja sen ylläpitämä tyrannia olisivat romahtaneet. Nordenskjöld kirjoitti myös kirjan viisasten kiven valmistuksesta.
Muut voimat

Metallien muuttamisen lisäksi viisasten kivelle on annettu myös muita suuria voimia, kuten parantamisen, pitkäikäisyyden ja kuolemattomuuden antava voima, "elämän eliksiiri". 1200-luvulta alkaen viisasten kivi sai hengellistä merkitystä, ja alettiin uskoa, että sitä pystyy valmistamaan ainoastaan sellainen alkemisti, joka noudatti elämässään hurskautta ja puhdistautumista. Viisasten kiven valmistuminen vastasi Jumalan täydellistä tuntemista, mystistä liittoa. Perusmetallien muuttuminen kullaksi alkemistin uunissa merkitsi tekijän syntien ja epätäydellisyyksien poispalamista Jumalan rakkaudessa.
Sydänkeskiajan gnostilaiset halusivat laajentaa henkisen valon vaikutuspiiriä kaventamalla pimeäksi koettua aineen valtapiiriä. Opin mukaan ihmisen tulee nousta alkumateriasta asteittain ylös, kunnes hän tavoittaa viisauden kiven. Sen jälkeen olisi mahdollista tehdä jaloja metalleja epäjaloista ja päästä universaaleihin pelastusvälineisiin. Näin alkemia liittyy aatteellisesti ruusuristiläisyyteen ja vapaamuurareihin.
Renessanssin aikana viisasten kivi symbolisoi elämän kehittymisen takana olevaa voimaa ja yleismaailmallista ykseyttä sekä puhtaan ajattelun ja altruistisen elämän korkeimman tason puhtautta ja pyhyyttä. Kiven vapahtava voima rinnastettiin Kristukseen.
Taiteessa ja viihteessä

Alkemistisessa taiteessa viisasten kivi kuvataan usein hermafrodiittina, vastakohtaisuuksien liittona. Viisasten kivi esiintyy huomattavassa roolissa useissa teoksissa, esimerkiksi H. C. Andersenin sadussa Viisasten kivi, Carl Barksin sarjakuvassa Viisasten kivi (1954) ja J. K. Rowlingin romaanissa Harry Potter ja viisasten kivi.
Kirjallisuutta

Ruusuristiläisten salaiset kuvat 1600- ja 1700-luvuilta. Espoo: Salakirjat, 2017.
Lamspring – jalon veljen ja muinaisen filosofin esitys viisasten kivestä. Hermeetikko no. 2, s. 292. Suomentanut Kane Kanerva. Espoo: Salakirjat, 2017.
Aiheesta muualla

Kuvia tai muita tiedostoja aiheesta Viisasten kivi Wikimedia Commonsissa
Oliver McCall

| Oliver McCall |
| --- | --- |

Henkilötiedot
Syntynyt: 21. huhtikuuta 1965 Chicago Illinois USA
Kansalaisuus:  Yhdysvallat
Nyrkkeilijä
Lempinimi:  The Atomic Bull
Pituus:  188 cm.
Painoluokka:  raskassarja
Kätisyys:  oikeakätinen, eli nyrkkeilytermein orthodox
Ammattilaistilastot
Ottelut:  76
Voitot:  60
– tyrmäysvoitot:  39
Tappiot:  14
Oliver ”The Atomic Bull” McCall (s. 21. huhtikuuta 1965) on yhdysvaltalainen raskaansarjan nyrkkeilijä, joka on tunnettu huomattavasta iskunkestävyydestään. Hän tuli tunnetuksi voitettuaan WBC:n raskaansarjan mestaruuden 1994 tyrmättyään Lennox Lewisin tämän kotikaupungissa Lontoossa, Englannissa.
Amatööriura

McCallilla oli menestyksekäs amatööriura. Hän voitti Chicagon Golden Gloves -turnauksen kahdesti.
Urakehitys

"Atomic Bull" -lempinimellä tunnettu McCall aloitti ammattilaisuransa vuonna 1985 ja nousi hitaasti raskaansarjan huipulle. Hän löi Jesse Fergusonin ja tulevan raskaansarjan mestari Bruce Seldonin, mutta hävisi ottelun Tony Tuckerille ennen kohtaamistaan Lewisin kanssa 1994. Ottelun ensimmäisen erän McCall aloitti aggressiivisesti ja pakotti Lewisin perääntymään. Toisessa erässä hän voitti oikean käden lyönnillä, kun Lewis putosi kanveesiin ja nousi ennen kuin tuomari ehti laskea kymmeneen. Lewis näytti niin sekavalta, että tuomari keskeytti ottelun. McCallin voitto Lewisistä merkitsi myös nyrkkeilypromoottori Don Kingin menestystä. Hänen nyrkkeilijänsä eivät olleet voittaneet raskaansarjan mestaruutta sitten Mike Tysonin menetettyä sen vuonna 1990. Oliver McCall nyrkkeili 45 vuoden ikäistä entistä mestari Larry Holmesia vastaan voittaen ottelun pistein 115-112 115-114, ja 114-113 ennen palaamista Lontooseen, jossa hän kohtasi Frank Brunon vuonna 1995. McCall hävisi ottelun tuomariäänin täysien erien jälkeen.
McCall–Bruno-ottelun punnitustilaisuudessa McCall ilmoitti, että hän aikoo kostaa Gerald McClellan‎in puolesta. McClellan oli saanut aivovaurion Nigel Bennin kanssa käydyssä ottelussa. Ottelu käytiin Wembley Stadiumilla. Bruno aloitti hyvin, lyöden yksittäisiä iskuja oikealla kädellään. McCall näytti välinpitämättömältä ottelun suhteen. McCall löi useita lujia iskuja kolmannen erän lopulla. Bruno oli pulassa monta kertaa, mutta onnistui selviytymään ja voitti mestaruuden tuomarien yksimielisellä päätöksellä 12. erän jälkeen. McCall palasi kehään kuusi kuukautta Bruno-ottelun jälkeen. Hän voitti jo entiseksi jääneen WBC-liiton mestarin Oleg Maskaevin ensimmäisessä erässä. Kuukausi tämän jälkeen hän voitti James Stantonin kuusieräisessä ottelussa.
Lewis vastaan McCall II

Lewis ja McCall kohtasivat jälleen 7. helmikuuta 1997 Las Vegasissa. Eriskummallisessa kamppailussa McCall kieltäytyi ottelemasta, ja purskahti itkuun. Lopulta tuomari Mills Lane lopetti ottelun. Mills Lane, kehätuomari, totesi haastattelussa ottelun jälkeen: "kolmannessa erässä, hän tuli lähelle, hän vaikutti ahdistuneelta ja sitten hän vain perääntyi ja pani hänen käsivartensa alas. Minä luulin, että hän näytteli, mutta silloin minä näin, että hänen huulensa alkoivat väristä, ja ajattelin 'hyvä jumala, itkeekö hän?'".
Todennäköisesti syy McCallin itkuun ja ottelemisesta kieltäytymiseen oli hänen sisukkuutensa romahtaminen Lewisin toisessa erässä vetäisemän kovan kohokoukun tulos.lähde? Toisen ja kolmannen erän välisellä tauolla McCall ei mennyt kulmaukseensa hoidettavaksi, kuten yleisesti on tapana, vaan käveli ympäri kehää. Sama toistui kolmannessa erässä: McCall käveli ympäri kehää yrittämättäkään otella. Kolmannen ja neljännen erän välisellä tauolla tuomari pakotti McCallin kulmaukseensa, ja kysyi tältä, halusiko hän otella vielä.lähde?
Vuonna 2001 36-vuotiaana McCall jatkoi uraansa tyrmäämällä Henry Akinwanden Las Vegasissa kymmenennessä erässä.
Joulukuussa 2004 McCall hävisi pistein amerikkalaiselle DaVarryl Williamsonille kymmeneräisen kohtaamisen jälkeen.
Vuonna 2005 McCall matkusti Saksaan karsintakilpailua varten. Kilpailussa taitava kuubalainen Juan Carlos Gomez voitti McCallin kymmenen erää kestäneessä ottelussa. Tämä tappio kuitenkin poistettiin McCallin tilastoista, kun Gomez myöhemmin jäi kiinni doping-testeissä.
Ongelmia lain kanssa

Vaikka McCallia ei tyrmätty koskaan, hänen ura on tahriintunut useiden huumevieroitusyritysten tuloksena. McCall on yrittänyt lukuisia paluita, mutta törmäykset lain kanssa ovat vaikeuttaneet nyrkkeilyuraa.
Tammikuussa 2006 poliisit pidättivät McCallin Nashvillessa, Tennesseessä, kun hän yritti karata viranomaisilta, jotka yrittivät pidättää hänet maalletunkeutumisen vuoksi julkisessa asuntorakennuskohteessa. Poliisit kertoivat toimittajille, että McCallilla oli hallussaan pieni määrä kokaiinia ja lasiputki. Hän sai 30 päivän vankeustuomion.
Huolimatta vaikeuksistaan lain kanssa McCallin ura on jatkunut. Hän voitti seuraavan ottelunsa ensimmäisen erän teknisellä tyrmäyksellä Kenny Cravenista kesäkuussa 2006. 9. joulukuuta 2006 hän voitti Yanqui Diazin tyrmäyksellä Hollywoodissa, Floridassa. 16. kesäkuuta 2007 Sinan Samil Sam hävisi McCallille Ankarassa, Turkissa. Tämä voitto takasi hänelle mahdollisuuden otella WBC:n raskaan sarjan mestaruudesta. McCall hävisi kuitenkin kuubalaiselle Juan Carlos Gomezille. Tuloksena tästä Gomez otti hänen paikkansa WBC:n seuraavana haastajana.
Aiheesta muualla

Boxrecin sivut
Markus Pieper

| Markus Pieper |
| --- | --- |

Euroopan parlamentin jäsen
 20.7.2004–  
Ryhmä:  EPP-ryhmä
Henkilötiedot
Syntynyt: 15. toukokuuta 1963 (ikä 61) Hamelin, Länsi-Saksa
Kansalaisuus:  saksalainen
Tiedot
Puolue:  Saksan kristillisdemokraattinen unioni
Aiheesta muualla
www.markus-pieper.eu
Markus Pieper (s. 15. toukokuuta 1963 Hamelin, Länsi-Saksa) on saksalainen poliitikko. Pieper edustaa kristillisdemokraatista unionia. Pieper on toiminut Euroopan parlamentin jäsenenä heinäkuusta 2004 lähtien. Hän edustaa Euroopan parlamentissa keskusta-oikeistolaista EPP-ryhmää.
Ushuaia

| Ushuaia |
| --- | --- |
 Ushuaia mereltä nähtynä.
 Ushuaia
 Koordinaatit: 54°48′S, 68°18′W 
Valtio:  Argentiina
Maakunta:  Tulimaa
Departementti:  Ushuaia
Pinta-ala:  
 – Kokonaispinta-ala:  22,6 km²
Korkeus:  6 m
Väkiluku (2022):  82 615
 
 www.ushuaia.gov.ar 
Infobox OKVirheellinen NIMI-arvo: 
Ushuaia (”itään katsova”) on kaupunki Isla Grande de Tierra del Fuegon saarella Tulimaassa, Argentiinassa. Paikka on entinen rangaistussiirtola ja nykyisin Tulimaan, Etelämantereen ja Etelä-Atlantin saarten maakunnan pääkaupunki. Ushuaiaa pidetään maailman eteläisimpänä kaupunkina, vaikka sen eteläpuolellakin on pysyviä asutuskeskuksia.lähde?
Vuonna 2022 Ushuaiassa oli 82 615 asukasta. Sen satama on tärkeä Kap Hornin kautta kulkeville tai Etelämantereelle pyrkiville aluksille. Ushuaiasta on lyhin matka Etelämantereelle. Ushuaiassa on vuonna 1995 avattu kansainvälinen lentokenttä (IATA:n lentokenttäkoodi: USH; ICAO:n lentokenttäkoodi: SAWH). Se sijaitsee viiden kilometrin päässä kaupungin keskustasta pienellä niemimaalla kaupungin eteläpuolella. Se on maailman eteläisin kansainvälinen lentoasema ja sinne mahtuu Boeing 747:n kokoisia lentokoneita.
Vuoden keskilämpötila on noin +5,95 °C ja vuotuinen sademäärä noin 528 mm. Suomen ilmatieteen laitos suorittaa Ushuaiassa yläilmakehän otsoniluotauksia yhteistyössä Argentiinan sääpalvelun kanssa.
Sijainti

Kaupunki sijaitsee noin 200 kilometriä Chilen Punta Arenasista etelään, mutta Ushuaiaa etelämpänäkin sijaitsee pysyvä asutuskeskus, Chilen puolella oleva Puerto Williams. 2 000 asukkaan Puerto Williamsia ei Chilen viranomaisten mukaan tulisi kuitenkaan pitää kaupunkina, sillä sen asukasluku on paljon pienempi kuin maan kaupunkimääritelmän mukainen 5 000 asukkaan alaraja. YK:n asutusluokittelukriteerien mukaan asutus katsotaan kaupungiksi, jos siellä on vähintään 50 000 asukasta.
Ushuaia
Kirjallisuutta

Pertti Duncker: Merivuokko Antarktiksella.  Merivuokko kirja, 1992.  ISBN 951-96361-1-0
Aiheesta muualla

Kuvia tai muita tiedostoja aiheesta Ushuaia Wikimedia Commonsissa
Kaupungin viralliset espanjankieliset sivut (Arkistoitu – Internet Archive)
Matkailuinfoa englanniksi
Waihetus-, Laina- ja Depositioni-Contori Suomen Suuren-Ruhtinaanmaassa

| Waihetus-, Laina- ja Depositioni-Contori |
| --- | --- |
 Suomen Pankin konttori Helsingissä vuosina 1819–1824 oli Sederholmin talossa.
Perustettu:  12. joulukuuta 1811
Perustaja:  Aleksanteri I
Tyyppi:  keskuspankki
Pankki toimi vuosien 1824–1883 välillä nykyisessä Valtioneuvoston linnassa.
Waihetus-, Laina- ja Depositioni-Contori Suomen Suuren-Ruhtinaanmaassa tai Vaihto-, Laina- ja Talletuskonttori oli Suomen Pankin edeltäjä vuoteen 1840 asti. Se perustettiin keisari Aleksanteri I:n määräyksestä Suomen lähetyskunnan 30. marraskuuta 1808 (juliaanisen kalenterin mukaan 18. marraskuuta) jättämän esityksen pohjalta Suomen ja suomalaisten rahaolojen kehittämiseksi, mistä alustava päätös annettiin Porvoon valtiopäivillä 27. maaliskuuta 1809 (juliaanisen kalenterin mukaan 15. maaliskuuta) toimitetussa julistuksessa, mutta tätä koskien konttoria koskeva perustamispäätös annettiin vasta 12. joulukuuta 1811 (juliaanisen kalenterin mukaan 30. marraskuuta) keisarillisena reglementtinä.
Historia

Suomen Pankki on maailman neljänneksi vanhin keskuspankki. Se perustettiin Turkuun elokuussa 1812. Pankki aloitti toimintansa Turussa huhtikuussa 1812, ja sen ovet avattiin ensimmäisen kerran elokuussa 1812 nimellä Vaihto-, Laina ja Talletuskonttori tai säätökonttori. Konttorin nimeksi vaihdettiin virallisesti Suomen vaihto-, talletus- ja Lainapankki vuonna 1817. Sen peruspääoma laskettiin keisarinajan ruplavaluutassa. Suomessa aloitettiin setelirahan painaminen vuonna 1812, setelit painatettiin Turun Akatemian kirjapainossa.
Suomen Suuren-Ruhtinaanmaassa toiminutta Suomen Vaihto-, Talletus- ja Lainapankkia eli Suomen Keskuspankkia on pankin perustamisesta lähtien pidetty epävirallisesti ”Suomen Pankkina”. Vuoden 1840 hopearahauudistuksen jälkeen se sai virallisesti nykyisen nimensä Suomen Pankki.
Historia > Suomen Pankkitoimi

Suomen suuriruhtinaskunnan aikana pankkitoimintaa valvoi hallituskonselji-senaatin finanssitoimituskunta. Pankki sai hoitaakseen muun pankkitoiminnan ohessa sotilasrahastojen asiat sekä tämän antolainaukset. Talousosasto jakaantui toimituskuntiin, joista pankkitoimintaa johti finanssi- eli valtiovaraintoimituskunta, joka valvoi raha-asioista. Suomen Pankki toimi ensimmäiset vuosikymmenet valtiovaraintoimituskunnan alaisena laitoksena.
Historia > Ruotsin pankkitoiminta esikuvana

Suomen Pankin perustamisen, organisaation ja tehtävien esikuvana oli Ruotsin valtionpankki. Pankki oli alkuaikojen toiminnassaan Suomen ensimmäisen pankin, Turun diskonttolaitoksen, perinteen jatkaja. Diskonttolaitos oli yksi Ruotsin valtionpankin haarakonttoreista, joita toimi 1800-luvun alussa Ruotsin tärkeimmissä kaupungeissa.
Historia > Pankkitoimintojen keskittäminen ja haarakonttorit

Turku oli Suomen pääkaupunkina vuosina 1809–1812. Pääkaupungiksi tuli Helsinki 8. elokuuta 1812. Valtiohallinnolliset toimielimet keskitettiin Helsinkiin. Suomen Pankki siirtyi Helsinkiin ja avasi ovensa 1. lokakuuta 1819 Sederholmin talossa. Sieltä se muutti vuonna 1822 valmistuneeseen Senaatintaloon, jossa se toimi vuosina 1822–1883.
Suomen Pankin johtokunnan puheenjohtajat ajalta 1812–1918

Suomen suuriruhtinaskunnan aikaiset Suomen Pankin pääjohtajat aikajärjestyksessä:
Aiheesta muualla

Julkaistu Emil Schybergsonin kirjoittamissa Suomen Pankin juhlakirjoissa "Suomen Pankki 1811-1911, Finlands Bank 1811-1911". Helsinki 1914. Viitattu 8.6.2022